บรรยากาศช่วงก่อนหน้านี้ นี่เหมาะกับการหาที่นั่งชิลๆ บรรยากาศดีๆ มากๆ เลยทีเดียวค่ะ เพราะด้วยอากาศเย็นสบาย การหาที่นั่งแบบ Outdoor นี่ฟินสุดและอะ พูดเลย!!! และสรุปวันนี้เรากับเพื่อนก็เลือกมากันที่ร้านนี้ค่ะ “Mellow Restaurant & Bar Crystal Park” ซึ่งสาขานี้อยู่ที่ Crystal Park นั่นเองค่ะ หากขับรถเข้ามาในโครงการต้องเลี้ยวขวา มาจนสุดทาง เลยทางออกของโครงการมาอีกค่ะ ถึงจะเจอร้าน ซึ่งโซนนี้รู้สึกจะเป็นโซนที่เพิ่งทำใหม่นะคะ ไม่งั้นถ้าจอดในโครงการตรงต้นๆ จะเดินไกลหน่อยค่ะ สำหรับบรรยากาศร้านนี้ตกแต่งได้เรียบเก๋ โมเดิร์น  เน้นโทนสีเรียบๆ อย่างสีไม้กะสีดำ แต่ดูน่านั่งดีทีเดียวค่ะ ซึ่งตัวร้านนี้แบ่งออกเป็น 2 โซน มี Indoor และ Outdoor ซึ่งคนส่วนใหญ่ก็เลือกนั่ง Outdoor กันค่ะ ในโซนของ Outdoor นี่แทบดูแบบไม่ได้ตกแต่งไรมากเลย แต่ลูกค้านี่นั่งกันเต็มทุกโต๊ะเลยนะ แถมคนส่วนใหญ่ที่มาก็ดูโอเคมากๆ ทีเดียวค่ะ ส่วนเมนูวันนี้เราเน้นเป็นเครื่องดื่มชิลๆ มากกว่าค่ะ ซึ่งเครื่องดื่มที่นี่มีให้เลือกทั้งไวน์แดง ไวน์ขาว มีหลายสัญชาติให้เลือกด้วยนะ หรือจะค้อกเทล เบียร์ เหล้า ก็มีเช่นกันค่ะ สำหรับวันนี้เราขอชิลๆ กับ “Stella Artois” รสชาตินี่ทานได้เรื่อยๆ ทานเพลินๆ หมดไปหลาย Pint เลยทีเดียวค่ะ สรุปร้านนี้บรรยากาศดี!!เหมาะกับการมาดินเนอร์หวานๆ หรือเม้ามอยมันๆ ก็เหมาะมากจ้า ^^